**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Proiect**

 Ca urmare a solicitării de emitere a acordului de mediu, depuse de **MUNICIPIUL FĂGĂRAȘ prin primar GHEORGHE SUCACIU,** cu sediul în județul Brașov, mun. Făgăraș, str. Republicii, nr. 3, înregistrată la APM Brașov cu nr. 6882 din 24.05.2024, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 7550 din 05.06.2024, nr. 8775 din 02.07.2024, nr. 10241 din 05.08.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 31.07.2024, că proiectul **„Obținere autorizație de construire – amenajare, modernizare, extindere spații verzi la nivelul municipiului Făgăraș”,** propus a se realiza în jud. Brașov, mun. Făgăraș, Parc Regina Maria și drum de exploatare, amplasament identificat prin extrasele CF nr. 108275 Făgăraș, nr. cad. 108275, CF nr. 108276 Făgăraș, nr. cad. 108276, CF nr. 108281 Făgăraș, nr. cad. 108281, conform Certificatului de Urbanism nr. 60 din 13.05.2024, emis de Primăria Municipiului Făgăraș, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa 2, pct. 13. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevazute în anexa nr. 1 sau in prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

 ***a) dimensiunea și conceptia întregului proiect****:*

**SITUAȚIA EXISTENTĂ:**

Terenul în suprafață de 25.391 mp, neîmprejmuit, liber de construcții și teren în suprafață de 10697 mp drumuri de exploatare, situate în intravilanul/extravilanul municipiului Făgăraș, domeniu public.

În temeiul reglementărilor Documentației de urbanism nr. 15660/2009, faza actualizare PUG, aprobată cu HCL Făgăraș nr. 8 din 2016, conform CU nr. 60 din 13.05.2024 emis de Primăria Municipiului Făgăraș:

* folosința actuală: curți, construcții și drum de exploatare;
* imobil situat în **UTR A1** – pepiniere, **UTR EX1** – terenuri agricole din extravilan, **UTR L2a** – subzone locuințelor individuale (cu maximum P+1+M niveluri) situate în zone neconstruite (extinderi de intravilan și enclave neconstruite din intravilanul existent.

**SITUAȚIA PROPUSĂ:**

Se dorește amenajarea unui parc tematic cu plantații diferențiale pentreu principalele zone geografice ale țării.

Parcul va cuprinde alei pietonale, iluminat stradal, obiecte de mobilier urban (bănci, coșuri de gunoi), instalații de irigare inclusiv spații tehnice.

Accesul în parcul tematic se va face pe latura de sud, prin terenul ce aparține domeniului public al municipiului Făgăraș, nr. cad. 105620.

Pentru executarea construcției și a noilor drumuri sunt necesare lucrări de terasamente și suprastructură.

Terasamente: săpături directe – mecanizate sau manuale, compactări, împrăștieri, transporturi de șantier și pentru materiale etc.

Construcții – cu elemente de beton, confecții metalice, etc.

Metodele folosite vor fi cele uzuale, lucrările se vor realiza manual și mecanizat cu utilaje specifice acestui tip de construcții: excavatorul, compactorul, macara, etc.

Lucrarile de terasamente constau din:

- decaparea debleului cu buldoserul;

- curățirea terenului rămas după decapare de eventualele materii organice, deșeuri etc.;

- după aceste operații va fi chemat obligatoriu geotehnicianul pentru a-și da avizul privind natura și calitatea ternului de fundare. Numai după această fază determinantă vor putea continua lucrările de execuție;

- transportul cu autobasculanta a debleului și a necesarului de pământ de la depozit;

- împraștierea pământului cu buldozerul;

- compactarea corespunzatoare a rambleului și a patului drumurilor și platformelor;

- pregătirea platformei/fundațiilor drumului în vederea așternerii îmbracămințiiturnării plăcii de BA;

- finisarea manuale a zonelor verzi, precum și semănarea gazonului.

Încadrarea părții carosabile se va face cu borduri prefabricate din beton. Apele pluviale din incinta se scurg prin pante transversale și longitudinale la guri de scurgere.

Conform art. 16 alin (1) din Legea nr. 24 din 15 ianuarie 2007:

* autoritățile administrației publice locale au obligația să țină evidența spațiilor verzi de pe teritoriul unitaților administrative, prin constituirea registrelor locale ale spațiilor verzi, pe care le actualizează ori de câte ori intervin modificări.

Conform art. 18 alin (5) din Legea nr. 24 din 15 ianuarie 2007:

* este interzisă schimbarea destinației, reducerea suprafețelor ori strămutarea spațiilor verzi definite de prezenta lege.

Conform art. 18 alin (7) din Legea nr. 24 din 15 ianuarie 2007:

* prin excepție de la prevederile alin. (5), se pot amplasa pe un spațiu verde: alei pietonale, mobilier urban, amenajări pentru sport, joc și odihnă, construcții pentru expoziții și activități culturale, construcții ușoare cu caracter provizoriu pentru activități de comerț și alimentație publică, grupuri sanitare, spații pentru întreținere, dar numai în baza unei documentații de urbanism pentru întreaga suprafață a spațiului verde și cu obligația ca suprafața cumulate a acestor obiective să nu depășească 10 % din suprafața totală a spațiului verde.

**Organizarea de șantier**

Pentru organizarea de şantier vor fi îndeplinite următoarele condiţii:

- Execuția lucrărilor se va face de către antreprenori specializați și autorizați pentru acest gen de lucrări;

- Organizarea de șantier se va asigura în incintă, fără a bloca căile de acces;

- Materialele necesare se vor aduce pe șantier numai pe măsura punerii lor în operă;

- Pentru organizarea de şantier va fi utilizată ca platformă de depozitare zona betonată din incintă;

- În perioada organizării șantierului nu vor fi depozitați combustibili pe șantier, iar întreținerea utilajelor sau schimbarea uleiului pe șantier este interzisa;

- Pe terenul aferent se va organiza șantierul prin amplasarea unor obiecte provizorii : magazia provizorie cu rol de depozitare materiale, vestiar muncitori şi depozitare scule, tablou electric, punct PSI (în imediata apropierea sursei de apa), platou depozitare materiale, platou de depozitare a containerului pentru deseuri din constructii etc.

Se propune amplasarea zonei de organizare de șantier pe terenul cu nr. cad. 106476 - latura dinspre de nord-est a proprietății.

**Lucrări de refacere** **a amplasamentului în zona afectată de execuţia investiţiei**

La terminarea lucrărilor executantul are obligația curățirii eventualelor zone afectate de orice material sau reziduri, a refacerii solului și zonele în care aceasta a fost afectat de lucrări de evacuare sau staționare utilaje.

***b) cumularea cu alte proiecte existente și/sau aprobate –*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** *nu este cazul;*

***d)*** ***cantitatea și tipurile de deșeuri generate/gestionate –***

Cantitățile de deșeuri pot fi apreciate, global, după listele cantităților de lucrări.

O parte a acestor deșeuri vor fi reciclate în lucrarile de terasamente, în umpluturi, cât și pentru lucrări provizorii de drumuri, platforme, nivelari și ca material inert etc.

Toate deșeurile generate sunt colectate în pubele speciale amplasate la vedere.

Beneficiarul are obligatia de a încheia contracte de prestări servicii cu firme autorizate pentru colectarea publică a deșeurilor.

Deșeurile menajere vor fi colectate în europubele și preluate de către un operator de salubritate autorizat în baza unui contract de prestări servicii.

***e) poluarea și alte efecte negative:***

**Pentru protecţia calității APELOR:**

* *sursele de poluanți pentru ape*

Depozitarea deșeurilor produse în timpul lucrărilor se va face pe o platformă provizorie, betonată și acoperită.

Tehnologia de execuție a lucrărilor nu influențează calitatea apelor de suprafață/subterane (nu se vor deversa ape uzate în apele de suprafață/subterane, iar deșeurile, reziduurile sau substanțele chimice se vor manipula în recipiente intacte, fără pierderi de material, pentru a evita poluarea accidentală). Din activitatea specifică de exploatare a obiectivului vor rezulta urmatoarele tipuri de ape: - ape uzate igienico menajere; - ape meteorice; Asigurarea cu apă potabilă necesară organizării de șantier se va realiza prin alimentare cu apa îmbuteliată. Se apreciază că activitatea propusă a se desfășura pe amplasament nu va avea impact asupra calității apelor de suprafață sau subterane.

În perioada de funcţionare căile de acces vor fi betonate şi prevăzute cu pante și rigole pentru colectarea apelor pluviale.

**Pentru protecţia calității AERULUI:**

* *sursele de poluanți pentru aer, poluanți,*

În timpul execuției proiectului:

Calitatea aerului atmosferic poate suferi local datorită următoarelor surse care apar în timpul realizării proiectului:

- mijloace auto si utilitare în incintă – gaze de eșapament, emisii de praf în atmosfera - transportul materialelor și deșeurilor de construcţii;

- lucrări de construcție – particule iî suspensie și sedimentabile. Lucrările se vor face cu mijloace de transport adecvate, acoperite cu prelate, pentru evitarea împrăștierii acestora.

Pentru a se evita creșterea concentrației de pulberi în suspensie, se vor stropi în perioada secetoasă, suprafețele de teren aferente șantierului șși se vor curăți corespunzator mijloacele de transport la ieșirea din șantier.

- emisii de noxe cauzate de traficul auto din zona șantierului - emisiile poluante ale vehiculelor rutiere se limitează prin condițiile tehnice prevăzute la omologarea pentru circulație, cât și prin cele prevăzute la inspecția tehnică periodică.

Efectele vor fi scurta durată și de intensitate medie și se vor manifesta numai la nivel local.

 În perioada de construcţie se vor lua următoarele măsuri:

- folosirea de utilaje de construcție moderne, dotate cu motoare ale căror emisii să respecte legislația în vigoare;

- diminuarea la minimum a înalțimii de descarcare a materialelor care pot genera emisii de particule;

- oprirea motoarelor utilajelor în perioadele în care nu sunt implicate în activitate;

- oprirea motoarelor vehiculelor în intervalele de timp în care se realizeaza descarcarea materialelor;

- pentru limitarea împrăştierii pulberilor în atmosfera se vor monta plase de protecţie speciale pe faţade;

- autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă;

- stropirea cu apa a drumurilor de acces din amplasament in perioadele fara precipitaţii.

Se vor folosi materiale speciale (plase de protecție, prelate) pentru acoperirea zonelor de lucru pe timp de vânt și ploaie.

Substanțele poluante pentru atmosferă se vor încadra în valorile limită pentru **imisii** stabilite de Legea nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat în 2016.

**Protecția împotriva zgomotului și vibrațiilor**

* *sursele de zgomot și de vibrații*

În etapa de construcție sursele de zgomot vor avea caracter și durată temporară, se vor manifesta local și intermitent.

Principalele surse de zgomot vor fi reprezentate de:

• traficul din zona de șantier, fronturile de lucru, de pe drumurile de acces, spre si dinspre zonele de obținere a materialelor de construcție;

Pentru reducerea zgomotelor si a vibrațiilor, pe perioada de execuție se vor respecta următoarele masuri:

Se vor lua masuri de protecție fonică pentru personalul din șantier care va primi echipament individual de protecție împotriva zgomotului;

Utilajele de construcții și mijloacele de transport vor fi dotate cu echipamente de reducere a zgomotului, vor fi supuse periodic procesului de verificare tehnică, vor fi întreținute și vor funcționa la parametrii normali;

Nivelul zgomotului va respecta prevederile STAS 10009/2017-privind zgomotul ambiant.

***protecția împotriva radiațiilor***

* *sursele de radiații*

Pe amplasament nu se desfășoară activități care să genereze radiații.

**Protecția solului și a subsolului:**

* *sursele de poluanți pentru sol, subsol, ape freatice și de adâncime*

În faza de execuție a proiectului pot exista următoarele surse de poluare ale solului și subsolului reprezentate de utilajele de transport și manipulare materiale de construcții. Acestea pot cauza poluarea apelor subterane prin scurgeri accidentale de carburanți sau uleiuri minerale.

Pentru diminuarea impactului în perioada de execuție se vor lua următoarele măsuri:

- se vor folosi toalete ecologice care se vor vidanja periodic;

- se va gestiona corect depozitare materialelor și a deșeurilor;

- întreținerea/repararea utilajelor de transport se va facce în unități specializate;

- se vor asigura materiale absorbante pentru situații de poluări accidentale cu produs petrolier;

- terenul pe care a fost amplasată organizarea de șantier se va amenaja conform peroiectului.

Pentru protecția factorului de mediu sol se impun următoarele măsuri:

- menținerea în stare bună de funcționare a mijloacelor de transport;

- deșeurile menajere vor fi colectate în europubele și preluate de către un operator de salubritate autorizat în baza unui contract de prestări servicii.

Calitatea solului în perioada de exploatare ar putea fi afectată numai în caz de poluare accidentală din eventualele degradări ale instalațiilor sanitare. Impactul negativ minor va reprezenta o degradare minora a calității factorului de mediu .

În perioada de construcţie se vor lua următoarele măsuri:

- depozitarea materialelor de construcţie se va face în zone special amenajate pe amplasament, fără a se afecta circulaţia în zona obiectivului;

 - alimentarea cu carburanţi a utilajelor şi mijloacelor de transport se va face de la staţii de distribuţie carburanţi autorizate;

- se va asigura controlul strict al transportului materialelor de construcţii şi deşeurilor cu autovehicule dotate astfel încât să prevină deversările accidentale pe traseu;

 - depozitarea materialelor de construcţii să se facă în locuri special amenajate (platforme betonate și în containere amplasate pe platforme betonate, ce vor fi împrejmuite cu gard din plasă de sârmă);

 - deşeurile rezultate în timpul desfăşurării lucrărilor vor fi depozitate în locuri corespunzătoare astfel încât sa poată fi evacuate de serviciul de salubritate din zona;

Atât în perioada de construcţie cât şi în perioada de funcţionare, în cazul poluării accidentale a solului cu produse petroliere şi uleiuri minerale de la vehicule, se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipiente adecvate în vederea neutralizării de către firme specializate.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** Lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.

**g) *riscurile pentru sănătatea umană:***

Se consideră că nu există un impact semnificativ asupra așezărilor umane, nu se impun măsuri pentru protecția așezărilor umane.

***2. Amplasarea proiectelor:***

***a) utilizarea actuala și aprobata a terenurilor***

În temeiul reglementărilor Documentației de urbanism nr. 15660/2009, faza actualizare PUG, aprobată cu HCL Făgăraș nr. 8 din 2016, conform CU nr. 60 din 13.05.2024 emis de Primăria Municipiului Făgăraș:

* folosința actuală: curți, construcții și drum de exploatare;

- imobil situat în UTR A1 – pepiniere, UTR EX1 – terenuri agricole din extravilan, UTR L2a – subzone locuințelor individuale (cu maximum P+1+M niveluri) situate în zone neconstruite (extinderi de intravilan și enclave neconstruite din intravilanul existent.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul;

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri-*** *nu este cazul*

***vii) zone cu densitate mare a populatiei –*** proiectul nu se desfasoara in apropierea zonelor de locuinte;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată –*** nu este cazul;

***b)* *natura impactului* -** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusa, doar pe perioada executarii lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* nu este cazul;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu intră** sub incidența OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **nu** **intră** sub incidenţa art. 48 si **nu intră** sub incidenta art. 54 din Legea apelor nr.107/1996, cu modificările şi completările ulterioare.

**Conditiile de realizare a proiectului:**

1. Se vor respecta prevederile OUG nr. 195/2005 privind Protecția Mediului aprobată cu modificări și completări ulterioare prin Legea nr. 265/2006, cu modificările și completările ulterioare;
2. Se vor respecta prevederile Legii nr. 24 din 15 ianuarie 2007 privindreglementarea și administrarea spațiilor verzi din intravilanul localităților;
3. Se vor respecta prevederile OUG nr. 57/2007, privind regimul ariilor naturale protejate, conservarea habitatelor naturale, a florei si faunei salbatice, aprobate cu modificări și completări prin Legea nr. 49/2011 cu modificarile si completarile ulterioare
4. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
5. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
6. Se vor respecta in integralitate, prevedereile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor.
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
9. Se va respecta programul de lucru impus de Primaria Municipiului Făgăraș în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completările ulterioare, privind liniștea publică, pe toată perioada de execuție a lucrărilor de construire;
10. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
11. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
12. Se va evita depozitarea necontrolata a deșeurilor rezultate;
13. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
14. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
15. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
16. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
17. În vederea menținerii calității aerului, în parametri optimi, în zona amplasamentului, se vor respecta următoarele conditii:
* se vor lua măsuri de acoperire, îngradire, închidere a stocurilor de materiale de constructie

sau deșeuri, pentru prevenirea imprastierii cauzata de vânt;

* curațarea roților vehiculelor care ies de pe șantier;
1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor alege trasee optime din punct de vedere al protectiei mediului, pentru deplasarea vehiculelor care transporta materialul excavat care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
6. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
7. Titularul proiectului raspunde pentru refacerea zonelor afectate de implementarea proiectului;
8. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;

• întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de şantier cu roţile autovehiculelor şi/sau caroseria murdară;

• alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;

• este interzisă amplasarea în incinta organizării de șantier a stațiilor de preparare beton, fără asigurarea sistemului de preepurare ape uzate tehnologice și a sistemului de protecție a atmosferei împotriva poluării cu pulberi;

• Nivelul de zgomot se va încadra în limitele impuse de SR 10.009/2017;

În conformitate cu prevederile OUG nr. 195/2005 privind Protectia Mediului aprobată cu modificări și completări ulterioare, prin Legea nr. 265/2006 cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării».

Conform art. 21, alin.(4) din OUG. 195/2005 *privind protectia mediului,* aprobată cu modificări și completări prin Legea nr. 265/2006, cu modificările și completările ulterioare ”**răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului** **proiectului**”.

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apă**.

 Pentru legalitatea si autenticitatea documentelor depuse la dosar se face raspunzator titularul proiectului.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

 Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar in situatia cand intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV,**

 **Ciprian Marius BĂNCILĂ**

 **ȘEF SERVICIU A.A.A.**

**Liliana Cristina COPACEA**

 **BIROU C.F.M.**

 **ÎNTOCMIT:**

 **consilier Iulia ENE**

 **ÎNTOCMIT:**

 **consilier Gabriela COJOCARU**